b'\n_START_ARTICLE_\nNausica\xc3\xa4 de la Vall del Vent\n_START_SECTION_\nArgument\n_START_PARAGRAPH_\nEn un futur lluny\xc3\xa0, mil anys despr\xc3\xa9s d\'una guerra mundial i apocal\xc3\xadptica, la Terra apareix coberta quasi completament per boscos contaminats amb gasos t\xc3\xb2xics i plagats de bolets verinosos i d\'insectes gegantins. La humanitat ha estat gaireb\xc3\xa9 eliminada i els pocs supervivents malviuen en poblats a\xc3\xafllats i en males condicions. La Vall del Vent \xc3\xa9s un regene min\xc3\xbascul, rodejat per regnes m\xc3\xa9s poderosos i hostils que acostumen a tenir guerres entre ells. Nausica\xc3\xa4 \xc3\xa9s la princesa de la Vall del Vent i \xc3\xbanica filla del rei Jihl i \xc3\xa9s una pilot i una guerrera excel\xc2\xb7lent. La Nausica\xc3\xa4 tamb\xc3\xa9 \xc3\xa9s molt dol\xc3\xa7a i compassiva i guarda un gran respecte per la natura, incloent-hi els insectes i la resta d\'animals de la zona contaminada._NEWLINE_La crisi comen\xc3\xa7a quan el regne ve\xc3\xad, Tormekia, comandat per la princesa Kushana, envaeix la Vall del Vent per intentar reviure a un letal "D\xc3\xa9u de la Guerra" dels temps de la guerra fa mil anys amb el prop\xc3\xb2sit de guanyar la guerra contra la Vall del Vent i erradicar el bosc contaminat i els insectes gegants que hi viuen. Nausica\xc3\xa4 tractar\xc3\xa0 per tots els mitjans d\'impedir la massacre mentre el conflicte s\'intensifica en unir-se el regne de Pejite, a la Guerra.\n_START_SECTION_\nTemes i refer\xc3\xa8ncies\n_START_PARAGRAPH_\nNausica\xc3\xa4 \xc3\xa9s una pel\xc2\xb7l\xc3\xadcula de natura ecologista on el tema principal \xc3\xa9s evitar una guerra i la destrucci\xc3\xb3 del Bosc Contaminat per salvar els animals que hi resideixen. La princesa Nausica\xc3\xa4 far\xc3\xa0 tot el possible per evitar m\xc3\xa9s massacres i guerres, ja que sap que aix\xc3\xb2 \xc3\xa9s el que va portar el m\xc3\xb3n a la destrucci\xc3\xb3 el mil\xc2\xb7lenni anterior._NEWLINE_El poder veure m\xc3\xa9s enll\xc3\xa0 de l\'exterior, comparat amb el conte La bella i la b\xc3\xa8stia de Jeanne-Marie Leprince de Beaumont i amb la saga de novel\xc2\xb7les de Terramar d\'Ursula K. Le Guin, representa la capacitat de redenci\xc3\xb3 de Nausica\xc3\xa4 aix\xc3\xad com la seva habilitat per comprendre el cor dels insectes.\n_START_SECTION_\nManga\n_START_PARAGRAPH_\nLa versi\xc3\xb3 manga de Nausica\xc3\xa4 de la vall del vent, va ser escrita per Hayao Miyazaki per un per\xc3\xadode de 12 anys. La publicaci\xc3\xb3 no va ser seguida, sin\xc3\xb3 que va tenir llargs par\xc3\xa8ntesis per permetre al director treballar en els seus films de Studio Ghibli. El manga fou pulicat a la revista Animage de l\'editorial Tokuma Shoten. El primer cap\xc3\xadtol va ser publicat al febrer de 1982 i l\'\xc3\xbaltim al mar\xc3\xa7 de 1994._NEWLINE_Miyazaki va adaptar i alterar al contingut del manga al realitzar la pel\xc2\xb7l\xc3\xadcula perqu\xc3\xa8, en aquell moment, nom\xc3\xa9s s\'havien publicat 16 cap\xc3\xadtols del manga, amb prou feines una petita part del que acabaria sent el contingut total. Despr\xc3\xa9s de l\'estrena de la pel\xc2\xb7l\xc3\xadcula el 1984 el manga encara s\'allargaria durant 10 anys m\xc3\xa9s. En total, el manga consta de 7 volums recopilatoris sent el 15 de gener de 1995 la data en qu\xc3\xa8 es va publicar el set\xc3\xa8 i \xc3\xbaltim volum al Jap\xc3\xb3.\n_START_SECTION_\nVideojocs\n_START_PARAGRAPH_\nEn total, s\'han publicat tres videojocs basats en la hist\xc3\xb2ria de Nausica\xc3\xa4 de la vall del vent, tots ells desenvolupats per Technopolis Soft i publicats per Technopolis Soft i Takoma Shoten.\n_START_SECTION_\nProducci\xc3\xb3\n_START_PARAGRAPH_\nLa pel\xc2\xb7l\xc3\xadcula fou realitzada per animadors pagats per fotograma realitzat. Un dels m\xc3\xa9s notables fou Hideaki Anno, qui posteriorment seria el director de Neon Genesis Evangelion. Anno va ser assignat a l\'escena de l\'atac del D\xc3\xa9u de la Guerra, que d\'acord amb Toshio Suzuki \xc3\xa9s "un moment \xc3\xa0lgid de la pel\xc2\xb7l\xc3\xadcula". Est\xc3\xa0 entre les cinquanta millors pel\xc2\xb7l\xc3\xadcules de ci\xc3\xa8ncia-ficci\xc3\xb3 per imdb._NEWLINE_Segons al v\xc3\xaddeo El naixement de l\'Studio Ghibli, Miyazaki nom\xc3\xa9s va escriure el manga perqu\xc3\xa8 el productor de l\'estudi, Toshio Suzuki era incapa\xc3\xa7 d\'aconseguir finan\xc3\xa7ament per a una pel\xc2\xb7l\xc3\xadcula que no estigu\xc3\xa9s basada en un manga. Malgrat aix\xc3\xb2, altres fonts han indicat que Miyazaki el va comen\xc3\xa7ar amb la condici\xc3\xb3 que mai fos traslladat al cinema. M\xc3\xa9s tard, hauria accedit a fer un OVA de quinze minuts, per\xc3\xb2 els directors d\'Animage l\'haurien conven\xc3\xa7ut de realitzar un llargmetratge.\n_START_SECTION_\nDistribuci\xc3\xb3\n_START_PARAGRAPH_\nLa pel\xc2\xb7l\xc3\xadcula va ser estrenada al Jap\xc3\xb3 el 1984 i va vendre m\xc3\xa9s d\'un mili\xc3\xb3 d\'entradas de cine. Va aconseguir obrir les portes a Hayao Miyazaki i a Isao Takahata per a poder crear el seu propi estudi: l\'Studio Ghibli. Degut a aix\xc3\xb2, es considera la primera pel\xc2\xb7l\xc3\xadcula de l\'estudi._NEWLINE_Com que la primera distribuci\xc3\xb3 de "Nausica\xc3\xa4 de la Vall del Vent" fou modificada, quan Disney va comprar els drets de distribuci\xc3\xb3 de les pel\xc2\xb7l\xc3\xadcules de l\'Studio Ghibli es va decidir tornar a llan\xc3\xa7ar la pel\xc2\xb7l\xc3\xadcula mab un nou doblatge en angl\xc3\xa8s sent fidel a l\'original japon\xc3\xa8s. Als Estats Units, "Nausica\xc3\xa4" va tenir la seva reestrena i debut en DVD al febrer de 2005. El nou doblatge comptava amb la participaci\xc3\xb3 d\'actors de prestigi com Uma Thurman o Patrick Stewart. A M\xc3\xa8xic la pel\xc2\xb7l\xc3\xadcula va ser estrenada en DVD el 15 d\'agost de 2010, distribu\xc3\xafda per Zima. A l\'agost de 2011 es va treure en format blu-ray._NEWLINE_La pel\xc2\xb7l\xc3\xadcula va ser estrenada en catal\xc3\xa0 l\'11 novembre de 2011 per l\'antic canal juvenil 3xl i est\xc3\xa0 editada en DVD i Blu-Ray per Aurum.'